Κερκιδίφυλλο το ιαπωνικό

***Κερκιδίφυλλο το ιαπωνικό (Cercidiphyllum japonicum)***, γνωστό και ως **Κατσούρα** (από το ιαπωνικό του όνομα カツラ, 桂), είναι είδος ανθοφόρου δένδρου της οικογένειας Cercidiphyllaceae που ευδοκιμεί στην Κίνα και την Ιαπωνία. Ενίοτε καλείται *καραμελόδεντρο* χάρη στην ελαφριά οσμή καραμέλας που αναδίδει κατά την πτώση των φύλλων.

## Περιγραφή
Είναι φυλλοβόλο δέντρο και έχει ύψος 10–45 μέτρα, ενώ η διάμετρος του κορμού του φθάνει τα 2 μέτρα (σπάνια περισσότερο).

αριστερά|μικρογραφία|Κοντινή όψη φύλλων με εποχιακό χρώμα
Οι βλαστοί του είναι διμορφικοί, είτε μακριοί, που συγκροτούν τα κλαδιά, είτε κοντοί, που βλασταίνουν από το δεύτερο έτος και εξής. Τα φύλλα φυτρώνουν σε αντικριστά ζεύγη επάνω στους μακριούς βλαστούς και μονά στους κοντούς**·** έχουν μίσχους 1,4-4,7 εκ., που τυλίγονται από βάση σε σχήμα καρδιάς και οδοντωτά περιθώρια. Τα φύλλα στους κοντούς βλαστούς είναι μεγαλύτερα, 3,7–9&nbsp;εκ. μακριά και 5–8,3&nbsp;εκ. πλατιά, ενώ εκείνα στους μακριούς μικρότερα, όντας 3,2–4,5&nbsp;εκ. μακριά και 1,9–3,2&nbsp;εκ. πλατιά. Τα φύλλα παίρνουν μια ποικιλία ροζ και κίτρινου το φθινόπωρο, ενώ μερικές φορές έχουν ιδιαίτερη οσμή καραμέλας με τα πρώτα φθινοπωρινά χρώματα. Τα άνθη είναι δυσδιάκριτα και φυτρώνουν στις αρχές της άνοιξης μεταξύ των ανθιζόμενων φύλλων, με αρσενικά και θυληκά άνθη σε διαφορετικά φυτά (δίοικο). Ο καρπός είναι συστάδα δύο έως τεσσάρων θυλάκων 1-1,8 εκ. μακρύς και 2-3 χιλ. πλατύς, ενώ κάθε θύλακας φέρει αρκετούς πτερωτούς σπόρους.

## Κατάσταση
μικρογραφία|Ένα κλαδί με καρπό του ''Κερκιδίφυλλου του ιαπωνικού''.
Το είδος θεωρείται απειλούμενο στην Κίνα, όμως αν συμπεριληφθεί και ο ιαπωνικός πληθυσμός, το *C. japonicum* γενικά κατατάσσεται στα χαμηλότερου κινδύνου. Οι κινεζικοί πληθυσμοί διακρίνονταν ενίοτε στο παρελθόν με την ονομασία *Cercidiphyllum japonicum* var. *sinense* Rehder & E.H.Wilson, ωστόσο επί του παρόντος γενικά δε γίνεται διάκριση.

## Καλλιέργεια
μικρογραφία|Σανίδα από Κατσούρα
Η Κατσούρα είναι δημοφιλές διακοσμητικό δένδρο τόσο στην Ιαπωνία, όσο και αλλού. Στην Ιαπωνία καλλιεργείται για το ξύλο του, το οποίο έχει χρήση στις κατασκευές και την ξυλουργία.

Αρκετές, διαφορετικές καλλιεργητικές ποικιλίες καλλιεργούνται, συμπεριλαμβανομένων των 'Aureum', 'Heronswood Globe' και 'Ruby'. Τα παρακάτω έχουν κερδίσει το Award of Garden Merit του Βασιλικού Συλλόγου Κηπουρικής (Royal Horticultural Society) (βεβαίωση 2017): 

* *C. japonicum*
* *C. japonicum* ‘Heronswood Globe’
* *C. japonicum* f. *pendulum*

## Γκαλερί

Αρχείο:Cercidiphyllum japonicum leaves.jpg|Φύλλα
Αρχείο:Cercidiphyllum japonicum female flowers.jpg|Θυληκά φύλλα
Αρχείο:Cercidiphyllum japonicum male flowers.jpg|Αρσενικά φύλα
Αρχείο:Cercidiphyllum japonicum immature fruits.jpg|Άγουρος καρπός
Αρχείο:Cercidiphyllum japonicum dehisced fruits.jpg|Ανοιγμένοι καρποί
Αρχείο:Cercidiphyllum japonicum ‘Morioka Weeping’.jpg|*Cercidiphyllum japonicum* ‘Morioka Weeping’ Δενδροκομείο Άρνολντ του Πανεπιστημίου του Χάρβαρντ


## Παραπομπές


## Εξωτερικοί σύνδεσμοι

* ''Cercidiphyllum japonicum'' images at the Arnold Arboretum of Harvard University Plant Image Database
* "Katsura, ''Cercidiphyllum japonicum,'' China 1910." *Library Featured Images*, Arnold Arboretum of Harvard University website, 14 September 2017. Accessed 1 May 2020.
* Friedman, William (Ned). "Leaves have teeth too." *Posts from the Collection,* Arnold Arboretum of Harvard University website, 18 April 2020. Accessed 1 May 2020.
* Dosmann, Michael and Andrew Gapinski. "Posts from the Field: Chasing Wilson in Northern Sichuan." *Arnold Arboretum of Harvard University website*, 16 October 2017. Accessed 1 May 2020.

Κατηγορία:Δέντρα της Ιαπωνίας
Κατηγορία:Δέντρα της Κίνας
Κατηγορία:Διακοσμητικά δέντρα